# https://www.ut.ee/sites/default/files/logod/01.%20Pealogo/P%C3%B5hilogo/tartu_ylikool-po%CC%83hilogo-sinine-est.pngÕpetamisalase arengu analüüs

## Analüüsi koostamisel toetuvad õppejõud [õpetamise hea tava põhimõtetele](https://www.ut.ee/et/taiendusope/opetamise-hea-tava), valides neist 1-2 olulisemat oma õpetamise seisukohalt. Eneseanalüüs (soovituslik pikkus kuni 5 lk) sisaldab ülevaadet õppejõudude õpetamisarusaamadest ning igapäevase õpetamistegevuse ja õpetamisalase arengu analüüsi.

# 1. Õppejõudude õpetamisarusaamad

Õpetamisarusaamad kajastavad rühmaprojektis osalejate seisukohti õppimisest ja õpetamisest, üliõpilaste ja õppejõu rollist ning oma eesmärke õpetamisel.

* Kirjeldage, milline on teie ettekujutus õppimisest ja õpetamisest.
* Tooge välja, millised on teie õpetamise eesmärgid.
* Selgitage, kuidas teie õpetamisarusaamad teostuvad reaalses õpetamispraktikas.

# 2. Eneseareng

Enesearengu osas toovad õppejõud välja, kuidas on õpetamisoskusi arendatud viimase viie aasta jooksul.

* Milliseid enda arendamise võimalusi olete kasutanud viimase viie aasta jooksul (koolitused, konverentsid, konsultatsioonid, iseseisev lugemine) ja millist kasu nendest saanud?
* Milliseid õpetamisega seotud ettekandeid olete teinud või õpetamisega seotud artikleid avaldanud?

# 3. Õpetamise analüüs

Õpetamist analüüsides toovad õppejõud välja, milliseid muutusi on tehtud oma õpetamispraktika jooksul ja kuidas need muutused on toetanud üliõpilaste õppimist.

* Milliseid muutusi olete õpetamises teinud viimase viie aasta jooksul? Milliseid uusi ideid olete õpetamises ja juhendamises rakendanud?
* Mis ajendas teid neid muutusi tegema (nt enda õpingud, üliõpilaste või kolleegide tagasiside)? Kuidas tehtud muutused on toetanud üliõpilaste õppimist?
* Milliseid järeldusi olete teinud üliõpilaste tagasisidet analüüsides?
* Milliseid näiteid või materjale (nt tagasiside kokkuvõtted, videoklipid, Moodle) soovite analüüsile lisada?